text: 
   -  Om lidt ringer den telefon, sagde jeg.  -  Så er det til dig.
  
  
  Han kiggede nysgerrigt på mig. Da den ringede, gik han straks derover
  . Jeg holdt den gående med en cigaret. Måtten kom tilbage.
  
  
   -  Fin biskop, du har ! Han lukkede notesblokken. Den og pennen 
  forsvandt i en lomme.  -  Han bad mig om ikke at skandalisere dig.
  
  
  Jeg nikkede, som om der ikke var den ting, jeg ikke var inde i og 
  beherskede. Storsnudethed virker afrusende.  -  Og du er bare en flink
   fyr, der gør, hvad der bliver sagt?
  
  
   -  I hvert fald ikke, sagde han krænket, som havde jeg udsat hans 
  ære for en miskreditering.  -  Det er noget med biskoppens kones 
  onkels første kone, der nu er gift anden gang, med vores 
  administrerende chefredaktør. Fik du den?
  
  
   -  Nej.
  
  
   -  Det er også ligemeget. Han udsendte et par truende signaler, hvis
   jeg fortalte mine læsere om mit fund. Som om jeg kunne komme i 
  tanke om det !
  
  
  
  